CMC จ่อบุ๊กรายได้ “Chateau in Town รัชโยธิน” มูลค่า 850 ลบ. Q1/66
CMC ตรวจความคืบหน้าโครงการ “Chateau in Town รัชโยธิน” มูลค่า 850 ลบ. โดยรวมคืบหน้าแล้ว 20% มั่นใจสร้างเสร็จตามแผน ทยอยรับรู้รายได้ไตรมาส 1/66
CMC ตรวจความคืบหน้าโครงการ “Chateau in Town รัชโยธิน” มูลค่า 850 ลบ. จ่อบุ๊กรายได้ไตรมาส 1/66
1 ก.ย. 2565

บริษัท เจ้าพระยามหานคร จำกัด (มหาชน) หรือ CMC พร้อมด้วยนายเกรียงศักดิ์ บัวนุ่ม ประธานกรรมการบริหาร บริษัท เวล เกรดเอ็นจิเนียริ่ง จำกัด (มหาชน) หรือ WGE และบริษัท อีอีซี คอนซัลแตนท์ จำกัด EEC ที่ปรึกษาด้านการก่อสร้างและบริหารโครงการ ร่วมลงพื้นที่ตรวจความคืบหน้างานก่อสร้างโครงการ Chateau in Town รัชโยธิน คอนโด Low Rise 2 อาคาร จำนวน 309 ยูนิต มูลค่า 850 ล้านบาท บนทำเลใกล้รถไฟฟ้าเพียง 1 นาที จาก BTS สถานีรัชโยธิน สามารถเข้าออกสะดวกได้หลายเส้นทาง ทั้งเส้นถนนพหลโยธิน ถนนเสนานิคม และถนนรัชดาภิเษก ด้วยราคาเฉลี่ยต่อตารางเมตรเพียง 110,000 บาท เริ่มต้นที่ 2.59 ล้านบาท*
โดยขณะนี้การก่อสร้างโครงการหมวดงานโครงสร้างเสร็จแล้ว 50% และภาพรวมโครงการคืบหน้า 20 % มั่นใจจะสร้างเสร็จตามเป้าและทยอยรับรู้รายได้ตั้งแต่ไตรมาส 1/2566  ผู้สนใจสามารถดูรายละเอียดเพิ่มเติมได้ที่ www.CMC.co.th หรือ Call Center: 1172 (*เงื่อนไขเป็นไปตามที่บริษัทฯกำหนด)